
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 195
                                                           din 31 octombrie 2019
    privind însuşirea documentaţiei topo – cadastrale pentru imobilul situat în Municipiul 
                Sighișoara, str. Tache Ionescu, nr. 18 - LICEUL TEHNOLOGIC NR. 1
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 29.878/24.10.2019 şi la Consiliul Local Sighișoara cu nr. 29.970/25.10.2019, de referatul de aprobare, înregistrat cu nr. 29.880/24.10.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere documentaţia topo – cadastrală de actualizare date tehnice și relevare construcții C1, C2, C3, C4, C5 și C6; notare adresă administrativă și modificare suprafață teren de la suprafața de 4.926 mp., la suprafața reală, măsurată de 5.418 mp., efectuată pentru imobilul de natură teren intravilan și construcții, situat în Municipiul Sighișoara, str. Tache Ionescu, nr. 18, înscris în Cartea Funciară nr. 4231 Sighișoara, cu nr. top. 549/1, 549/2, 550, 476, 477, 548, 547/2/2, 551, 552, 553/1 și 554/1, cu propunere de înscriere în cartea funciară în favoarea Municipiului Sighișoara – domeniul public, cu drept de administrare în favoarea Liceului Tehnologic nr. 1, potrivit prevederilor Legii nr. 1/2011, Legea educației naționale, cu modificările şi completările ulterioare;
Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ;

Având în vedere prevederile Legii nr. 1/2011, Legea educației naționale, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 29.879/24.10.2019, prin care se propune spre însuşire documentaţia topo – cadastrală cu privire la imobilul menţionat mai sus;
Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ,

H O T Ă R Ă Ş T E:

Art. 1. Se însușește documentaţia topo – cadastrală de actualizare date tehnice și relevare construcții C1, C2, C3, C4, C5 și C6; notare adresă administrativă și modificare suprafață teren de la suprafața de 4.926 mp., la suprafața reală, măsurată de 5.418 mp., efectuată pentru imobilul de natură teren intravilan și construcții, situat în Municipiul Sighișoara, str. Tache Ionescu, nr. 18, înscris în Cartea Funciară nr. 4231 Sighișoara, cu nr. top. 549/1, 549/2, 550, 476, 477, 548, 547/2/2, 551, 552, 553/1 și 554/1, cu propunere de înscriere în cartea funciară în favoarea Municipiului Sighișoara – domeniul public, cu drept de administrare în favoarea Liceului Tehnologic nr. 1, potrivit prevederilor Legii nr. 1/2011, Legea educației naționale, cu modificările şi completările ulterioare, anexa nr. 1 la prezenta hotărâre.
Art. 2. (1) Se aprobă evidențierea construcțiilor C1, C2, C3, C4, C5 și C6, conform documentației topo – cadastrale însușite prin art. 1 din prezenta hotărâre, după cum urmează:

♦ C1 – construcție administrativă și social culturală – Liceu Tehnologic nr. 1, regim Subsol + Parter + 2 Etaje, pe fundație de beton, zidărie din cărămidă și acoperit cu țiglă, având suprafața construită desfășurată de 3.370 mp., cu următoarea componență:

· Subsol : pivniță cu 9 încăperi, 1 acces scări;

· Parter : 7 holuri, 2 acces casa scării, 1 cameră personal, 1 birou administrație, 3 băi, 2 săli cancelarie, 1 bibliotecă, 1 secretariat, 1 birou director, 2 camere arhivă, 3 cabinete, 3 săli de curs, 1 casierie;

· Etaj I : 2 acces casa scării, 5 săli de curs, 4 cabinete, 1 cabinet psihologie, 1 laborator informatică, 3 holuri, 1 birou director adjunct, 1 birou contabilitate, 2 băi, 1 magazie;

· Etaj II : 2 acces casa scării, 5 săli de curs, 2 cabinete, 1 cabinet materiale didactice, 1 cabinet informatică, 1 laborator informatică, 3 holuri, 2 băi.


♦ C2 – construcție administrativă și social culturală – regim Subsol + Parter + 3 Etaje, pe fundație de beton, zidărie din cărămidă și acoperit cu țiglă, având suprafața construită desfășurată de 2.514 mp., cu următoarea componență:


· Subsol : 1 pivniță, 1 acces scări;

· Parter : 2 acces casa scării, 3 holuri, 1 bibliotecă, 4 săli de curs, 2 cabinete, 1 cameră tehnică, 1 cabinet medical, 2 băi, 1 cameră materiale didactice, 1 automatizare;

· Etaj I : 2 acces casa scării, 6 săli de curs, 1 cabinet, 2 săli cancelarie, 2 băi, 1 cameră serviciu, 1 hol, 2 balcoane;

· Etaj II : 2 acces casa scării, 3 cabinete, 6 săli de curs, 2 băi, 2 holuri, 2 balcoane;

· Etaj III : 2 acces scări, 2 holuri, 8 săli spațiu cazare - internat, 2 cabinete, 1 bucătărie, 3 băi, 2 balcoane.

♦ C3 – construcție administrativă și social culturală – Ateliere didactice, regim Parter + 1 Etaj, pe fundație de beton, zidărie din cărămidă și acoperit cu țiglă, având suprafața construită desfășurată de 1.290 mp., cu următoarea componență :

· Parter : 1 atelier confecții, 1 atelier ceramică, 1 centrală termică, 1 atelier mecanică, 1 magazie, 4 holuri, 3 băi, 1 birou;

· Etaj : 1 sală sport, 1 sală profesori, 1 casa scării, 2 băi, 1 birou, 1 atelier electric, 2 vestiare.

♦ C4 – construcție administrativă și social culturală – Ateliere didactice, regim Parter + 1 Etaj, pe fundație de beton, zidărie din cărămidă și acoperit cu țiglă, având suprafața construită desfășurată de 208 mp., cu următoarea componență :

· Parter : 1 sală aerobic, 2 vestiare;

· Etaj : 1 sală, 2 cabinete.


♦ C5 – construcție anexă – Atelier tehnic, regim Parter, pe fundație de beton, zidărie din cărămidă și acoperit cu țiglă, având suprafața desfășurată de 106 mp., cu următoarea componență: 1 atelier tehnic, 1 atelier mecanică, 3 holuri, 1 baie.


♦ C6 – construcție anexă – Centrală termică, regim Parter, pe fundație de beton, zidărie din cărămidă și acoperit cu țiglă, având suprafața construită desfășurată de 129 mp., cu următoarea componență : 1 centrală termică, 1 horn centrală.

(2) Se aprobă modificarea suprafeței terenului cu categoria de folosință curți – construcții, situat în Municipiul Sighișoara, str. Tache Ionescu, nr. 18, înscris în Cartea Funciară nr. 4231 Sighișoara, sub nr. top. 549/1, 549/2, 550, 476, 477, 548, 547/2/2, 551, 552, 553/1 și 554/1, de la suprafața de 4.926 mp., la suprafața reală de 5.418 mp., rezultată în urma măsurătorilor, conform documentației topo – cadastrale, însușite prin art. 1 din prezenta hotărâre.

 Art. 3. Imobilul situat în Municipiul Sighișoara, str. Tache Ionescu, nr. 18, înscris în Cartea Funciară nr. 4231 Sighișoara, sub nr. top. 549/1, 549/2, 550, 476, 477, 548, 547/2/2, 551, 552, 553/1 și 554/1, identificat conform documentației topo – cadastrale însușite prin art. 1 din prezenta hotărâre, se va înscrie în cartea funciară în favoarea Municipiului Sighișoara – domeniul public, cu drept de administrare în favoarea Liceului Tehnologic nr. 1, potrivit prevederilor Legii nr. 1/2011, Legea educației naționale, cu modificările şi completările ulterioare.    
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  3 ex. Direcția Administrarea Patrimoniului;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură.
14 ex.

B.A. 

